
PROIECT DE HOTĂRÂRE

 privind aprobarea modificarea Planului de lucrări de întreţinere, înlocuire şi dezvoltare finanţate din Fondul de întreţinere, înlocuire şi dezvoltare (IID) aprobat pentru anul 2023
  Adunarea Generală a Asociaţilor, 
  având în vedere:
· Prevederile art. 16 Drepturile Autorităţii delegante,  alin. (1), ale art. 36  Finantarea investițiilor și co-finantarea  și cele ale articolul 39 – Alte costuri, taxe şi suprataxe din Contractul de delegare a gestiunii serviciilor publice de alimentare cu apă şi de canalizare nr. 12313/19.11.2009, cu modificările și completările ulterioare,

· Prevederile art. 10 alin. (5) și ale art. 44 din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

·  Prevederile art. 5 din O.U.G. nr. 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, cu modificările și completările ulterioare,
· Raportul de specialitate nr. 9367/13.06.2023 al Apaserv Satu Mare S.A.
luând în considerare:
· prevederile art.5, alin. (1) lit. e) şi alin. (2) lit. b), ale art. 17 alin. (2)   lit. a) Operatorul, pct. 4 lit. g) și lit. b) Strategia de dezvoltarea (Master Planul), din Statutul Asociaţiei,
    în temeiul art.16 alin. (3) lit. a din Statutul Asociaţiei,

HOTĂRĂŞTE:
Art.1 Se aprobă modificarea Planului de lucrări de întreţinere, înlocuire şi dezvoltare finanţate din Fondul de întreţinere, înlocuire şi dezvoltare (IID) aprobat pentru anul 2023, conform anexei care face parte integrantă din prezenta hotărâre.

Art.2 Investiţiile cuprinse în listele de lucrări se vor efectua în limita fondurilor disponibile. 

Art.3 Cu ducerea la îndeplinire şi punerea în aplicare a prezentei hotărâri se încredinţează Aparatul tehnic al Asociaţiei şi Societatea APASERV Satu Mare S.A. 

Art.4 Prezenta hotărâre se comunică cu membri Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, pentru îndeplinirea procedurii prevăzută la art. 21, alin. 2, din Statutul Asociaţiei, şi cu Operatorului regional APASERV Satu Mare S.A. 

                                                                                                                                                                                                                         Satu Mare, la___________/2023
PREŞEDINTE,                                                      SECRETAR DE ȘEDINȚĂ ,
                                 Pataki Csaba

